ขอถามค่ะคุณ หนูฝั่งเข็มแบบ5ปี ปีนี้จะครบ4ปี ฝั่ง3ปีแรกไม่มีปะจำเดือนเลยค่ะพอเริ่มจะเข้าปีที่4 เริ่มมีกะปิดกะปอย แต่ ตอนนี่อีกไม่กี่วันจะครบ4ปี เมนมาเยอะกว่าปกติ 7วันแล้ว มันผิดปกติไหมค่ะ
สวัสดีค่ะ การใช้ยาคุมแบบฝังนั้นเป็นการคุมกำเนิดที่มีประสิทธิภาพสูงมาก โอกาสตั้งครรภ์ขณะฝังยาน้อยกว่า 1% ควรจะเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน จึงค่อยมีเพศสัมพันธ์แบบไม่ป้องกันโดยยาคุมแบบฝังทั้งชนิด 3 หรือ 5ปีมีผลข้างเคียงเช่น ทำให้ประจำเดือนมาไม่สม่ำเสมอหรือไม่มา และเลือดออกกระปริดกระปรอยทางช่องคลอดได้ดังกล่าวมานั้น น่าจะยังเป็นผลข้างเคียงจากยาคุมมากที่สุด แต่อย่างไรก็ตาม เลือดที่ออกกระปริดกระปรอยนั้น ไม่ควรออกติดต่อกันเกิน 7 วันหรือออกมากเป็นลิ่มเลือดค่ะ เพราะอาจจะมีสาเหตุอื่นๆนอกจากยาที่ควรหาด้วยเช่นการมีการติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ แนะนำการไปพบสูตินรีแพทย์เพื่อตรวจหาสาเหตุที่แน่ชัดของการมีเลือดออกผิดปกติทางช่องคลอดต่อไป ในขณะนี้งดการมีเพศสัมพันธ์ ไม่ซื้อยาสตรีใดๆมาใช้เอง